۲۰۱۸-جی ایلده داغلیق قاراباغ موناقیشهسینین نیظاما سالینماسی ۲۰۱۷-جی ایل سسئناریسی اوزره داوام ائدجک. لاکین روسییادا، آذربایجاندا و ارمنیستاندا پرزیدنت سئچکیلرینین کئچیریلمهسی موناقیشهنین نیظاما سالینماسیندا سیچراییشا نایل اولوناجاغی احتیمالینی آزالدیر. چونکی اساس دقت سئچکیلره یؤنهلهجک.
پوبلیکا. آذ خبر وئریر کی، بو بارهده روسییا پرزیدنتینین صلاحیتلی نمایندهسی، پولیتولوق سرگئی مارکوو دئییب.
مارکوو حساب ائدیر کی، روسییا ایلین بیرینجی یاریسیندا غربین آرتان هوجوملاری ایله قارشیلاشاجاغی اوچون ده قاراباغ موناقیشهسینه کیفایت قدر دقت آییرا بیلمهیهجک.
«لاکین موناقیشهنین نیظاما سالینماسی اوزره بازانین حاضیرلاندیغینی دا قئید ائتمهلییم. دفعهلرله بیلدیریلیب کی، ماسادا حل واریانتلاری وار. هر شیدن اول «کازان دوستورو»نو رئاللاشدیرماق مومکوندور»، - دئیه او بیلدیریب.
مارکوو قاراباغدا «آپرئل محاربهسی» سسئناریسینین تکرارلاناجاغینی دا استثنا ائتمیر:
«ائرمنیستانین پارلامنت اصول-ایدارهسینه کئچیدی قاراباغ موناقیشهسی ایله باغلی سیاستینده هئچ بیر دییشیکلییه سبب اولمایاجاق. بؤیوک احتیماللا سرکیسیان باش ناظر اولاجاق و حاکمیتی الینده ساخلایاجاق. لاکین اونون خالق آراسیندا نفوذو آشاغیدیر. بو باخیمدان، سئچکی قاباغی کامپانییادا و سئچکی دؤورونده قاراباغدا گرگینلیک یارادا بیله جه یی استثنا دئییل. بوتؤولوکده وضعیت گؤزلنیلمز مجرادا اینکیشاف ائده بیلر. دیگر طرفدن، ارمنیستاندا رهبرلیک دییشسه بئله قاراباغلا باغلی اجتماعی ریه حسابلانمیش سرت ریتوریکا داوام ائدجک».
روسییالی پولیتولوق آذربایجاندا سئچکیلرین ساکیت کئچه جه یینی دوشونور.
«اساس لیدر ایلهام علیئودیر. او، اؤلکهده مشهوردور و خالق طرفیندن دستکلنیر. همچینین، موخالیفت ده ضعیفدیر. طبیعی کی، آذربایجاندا دا سئچکی قاباغی کامپانییادا قاراباغ مسئلهسینه توخونولاجاق. لاکین آذربایجان حاکمیتی اوچون بو مسئله همیشه اساس گوندم اولوب»، - دئیه او بیلدیریب.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab